cyanic-selkie/wikianc huggingface dataset:
The Highwomen
Պատմություն
2019 թվականի հուլիսին The Highwomen-ը հանդես է եկել իր երբևիցե առաջին լրիվ կենդանի ծրագրով Նյուպորտ ֆոլք փառատոնի ժամանակ, նախապես ցուցադրելով իրենց սպասվելիք ալբոմի երգերից մի քանիսը, ներառյալ «If She Ever Leaves Me»-ն, որի հեղինակներն են Շայրսը, նրա ամուսին Ջեյսոն Իսբելը և Քրիս Թոմփքինսը ։ Քարլայլի առաջնային վոկալով, երգն Իսբելի կողմից անվանվել է «առաջին գեյ քանթրի երգ», որը գովասանքի է արժանացել լսարանի կողմից։ Շուտով Քարլայլը հրավիրել է The Highwomen-ի մնացած մասնակցիներին միանալ իրեն իր հեդլայն ծրագրի ժամանակ, քանի որ նրանք ի սկզբանե ցանկացել են, որ խումբը հանդես գա այլ կին արտիստների հետ միասին, ներառյալ Էմի Ռեյին, Քորթնի Մերի Էնդրյուսին, Դոլլի Փարթոնին, Ջեյդ Բըրդին, Ջուդի Քոլինզին, Լինդա Փերրիին, Լյուսի Դաքասին, Our Native Daughters-ին, Շերիլ Քրոուին, The First Ladies of Bluegrass-ին և Յոլա Քարթերին ։ Խումբը Մանուելի կողմից ձևավորված կոստյումներ է կրել ։
Fleetwood Mac-ի «The Chain» երգի նրանք քավեր տարբերակը «Խոհանոցը» ֆիլմի սաունդթրեքից, դեբյուտել է ֆիլմի առաջին թրեյլերի ընթացքում և պաշտոնապես թողարկվել է 2019 թվականի օգոստոսի 2-ին ։ Իրենց նույնանուն ալբոմի գլխավոր թրեքը թողարկվել է 2019 թվականի օգոստոսի 13-ին։ Երգը, որը գրվել է Քարլայլի և Շայրսի կողմից՝ «Highwayman» երգի բնօրինակ հեղինակ Ջիմի Ուեբի հետ համատեղ, և որը ի սկզբանե ներշնչել է ստեղծել Highwomen խումբը, պատմում է պատմության մեջ տարբեր կանանց պատմությունները և ներառում է բրիտանացի քանթրի սոուլ երգչուհի Յոլայի լրացուցիչ վոկալը և Շերիլ Քրոուի բեք վոկալը ։
Խումբը 15 երգ է ձայնագրել, բայց դրնանից միայն 12-ն են արված ալբոմի համար ։ Նրանց երգերի հեղինակների թվում են Ջիմի Ուեբը, Ռոդնի Քլոուսոնը, Մեգի Չափմանը, Լորի ՄաքՔենան, Ջեյսոն Իսբելը, Փիթեր Լևինը, Միրանդա Լամբերտը, Ռեյ Լամոնտանը և այլք ։ Երգերից շատերը շրջում են գենդերային դերերն այնպիսի կերպարների ավելացմամբ, ինչպիսիք են փախստականը, քարոզիչը, ազատության հեծյալը և բուժողը, ի համեմատություն կերպարների, որոնք ստեղծվել են Highwaymen-ի երգերում ։
Արտաքին հղումներ
Կատեգորիա:Ամերիկյան երաժշտական խմբեր Կատեգորիա:2019 հիմնադրված երաժշտական խմբեր
Autodesk
Autodesk, Inc. (NASDAQ։ ADSK), ընկերություն աշխարհի խոշորագույն ծրագրային ապահովման մատակարարն է արդյունաբերական և քաղաքացիական շինարարության, մեքենաշինության ինֆորմացիոն միջոցների շուկայի համար։
Ընկերությունը մշակում է ծրագրեր ճարտարապետների, կոնստրուկտորների, ինժեներների համար։ Այժմ աշխարհում Autodesk-ից օգտվում է մոտ 9 միլիոն օգտատեր։
Պատմություն
Autodesk ընկերությունը հիմնադրվել է 1982 թվականին Ջոն Ուոլկերի և տասներկու այլ հիմնադիրների կողմից։ Գլխավոր գրասենյակը գտնվում է Սան-Ռաֆաելում (ԱՄՆ)-ում։
Ընկերության առաջին ծրագիրը մշակվել է 1982 թվականին AutoCADանվանմամբ, որը նախագծելու ավտոմատացված համակարգ էր, ստեղծված միկրոհամակարգիչների ինչպես նաև ութ լիցքանի CP/M օպերացիոն համակարգի և նոր տասնվեց լիցքանի IBM PC-ի համար։
Այս ծրագիրը հնարավորություն էր տալիս ստեղծել մանրամասնված գծագրեր և հասանելի էր բազմաթիվ ընկերությունների համար։
1990-ական թվականների սկզբին ընկերությունը դարձավ հրապարակային։
1990-ական թվականների սկզբներին Autodesk-ը սկսեց ակտիվ վերամշակել AutoCAD -ի մասնագիտացված տարբերակներ տարբեր ճյուղերի համար, այդ թվում ճարտարապետությունը, քաղաքացիական շինարարությունը և մեքենաշինությունը։
1992 թվականի ապրիլին ընկերությունը գլխավորեց Կերոլ Բարցը (Carol Bartz), մինչ այդ գլխավորելով Sun Microsystems ընկերության փոխ-նախագահի պաշտոնը։
1992 թվականին Autodesk-ը կանգնեցրեց AutoCAD-ի նոր տարբերակի մշակոմը Unix-ի և Apple Macintosh-ի համար, իսկ 1997 թվականին MS-DOS-ի համար, կենտրոնանալով բացառապես Microsoft Windows-ի վրա։
2000 թվականների սկզբին ընկերությունը իր դրամապանակի մեջ ավելացրեց ծրագրերի շարք, որոնք որ հիմնված չէին AutoCAD-ի վրա։ Դրանցից էին Revit-ը և Inventor։
2004 թվականին AutoCAD դարձավ ամենատարածված CAD-ը աշխարհում։ DWGև DXF ձևաչափի ֆայլերը, որոնք մշակված էին հատուկ AutoCAD -ի համր սկսեցին լայնորեն ընդունվել տարբեր CAD-երի տվյալների փոխարինման համար։
2006 թվականի մայիսի 1-ին Autodesk-ը գլխավորեց Կարլ Բասսը, մինչ այդ եղել է (COO) ընկերության օպերացիոն տնօրեն, իսկ Կերոլ Բարցը զբաղեցրեց նախագահների խորհրդի գործադիր տնօրենի պաշտոնը, որից հետո՝ 2009 թվականին զբաղեցրեց Yahoo ընկերության գլխավոր գործադիր տնօրենի պաշտոնը։
AutoCAD
AutoCAD, 2D և 3D նախագծման և գծագրման համակարգ։ AutoCAD-ի նախկին տարբերակներով կարելի էր գործողություն կատարել տարրական օբյեկտներով, այնպիսին ինչպես շրջան, աղեղ, գիծ և այլն, որոնցից կազմված էին այլ բարդ օբյեկտներ։ Սակայն ժամանակակից փուլում ծրագիրը ներառում է իր մեջ գործիքների ամբողջական հավաքածու, որը ապահովում է կոմպլեքսային եռաչափ մոդելավորում, այդ թվում աշխատանք կամայական ֆորմաների հետ, եռաչափ մարմինների ստեղծում։
Ծրագրեր արդյունաբերական արտադրության և մեքենաշինության համար
Նախագծման և դիզայնի հետ կապված որոշումներ, որոնք օգտագործվում են արդյունաբերության տարբեր ճյուղերում՝ ներառյալ արդյունաբերական սարքավորումների և սպառողական ապրանքների էլեկտրամեխանիկական, ավտոմոբիլային, մեքենաշինական արտադրությունը։ Շատ ապրանքներ հիմնված են թվային նախատիպերի տեխնոլոգիաների վրա։ Այս սիգմենտի լուծմանը վերաբերում են՝ Autodesk Inventor-ը, Autodesk Alias-ի ընտանիքի ծրագրերը, AutoCAD Electrical-ը, AutoCAD Mechanical-ը, Autodesk Vault-ը և այլն։
Ծրագրեր ճարտարապետության և շինարարության համար
Այս խմբի ծրագրերը օգտագործում են տարբեր ճարտարապետական և նախագծային կազմակերպություններ, ինչպես նաև շինարարական ոլորտներորտի այլ կազմակերպություններ տարբեր շինությունների և կառույցների նախագծման համար, իրենց կոնստրուկցիաների և ենթասիստեմների մոդելավորում և անալիզ։ Այս ծրագրերի մեջ պարամետրիկական նախագծման համակարգերը հիմնված շինությունների ինֆորմացիոն մոդելավորման տեխտոլոգիաների վրա (  Building informational modeling  — BIM) Autodesk Revit Architecture և Autodesk Revit Structure, շենքերի ենթակառույցների նախագծման ծրագրեր AutoCAD Architecture, AutoCAD Civil 3D և AutoCAD MEP, ինչպես նաև վերլուծական համալիրներ՝ էկոլոգիապես ռացիոնալ նախագծման խնդիրների լուծման համար։
Արտաքին հղումներ
Կատեգորիա:1982 հիմնադրված ընկերություններ Կատեգորիա:ՆԱՍԴԱՔ-ում ցուցակված ընկերություններ
Pomme
Քլեր Իզաբել Ջեո Փոմե (Claire Isabelle Geo Pommet; ), առավել հայտնի է որպես Pomme (ընթերցվում է որպես «փոմ»), ֆրանսիացի երգչուհի, երգերի հեղինակ և երաժիշտ։
Կյանք և կարիերա
Քլեր Փոմեն ծնվել է Լիոնում։ Նա երաժշտության տեսություն է ուսումնասիրել 6 տարեկանում, միացել է մանկական «La Cigale de Lyon» երգչախմբին 7 տարեկանում և սկսել է թավջութակ նվագել 8 տարեկանում ։ Նրա մայրը ուսուցիչ էր և հավատացյալ, ով ֆլեյտա էր նվագում, հայրը՝ անշարժ գույքի գործակալը, լսում էր այնպիսի արտիստների, ինչպիսիք են Միշել Փոլնարեֆֆ, Սերժ Ռեջանի և Շառլ Ազնավուր։ Նրա ընկերներից մեկի հայրը նրան ներկայացրել է ամերիկյան ֆոլք և քանթրի երաժշտությունը ։ Նա ինքնուրույն զբաղվել է վոկալով և սկսել է տեսահոլովակներ տեղադրել ՅուԹյուբ վեբ հարթակում։
2017 թվականի սեպտեմբերին՝ 21 տարեկանում, նս հանդես է եկել Փարիզի La Boule նուարում։ Հոկտեմբերին նա թողարկել է իր առաջին ֆրանսիական շանսոն ալբոմը, որի անվանումն էր «À peu près»։ Այն նկարագրվել է որպես փոփի և ֆոլքի համադրություն Le Figaro-ից Սալոմ Ռուզերոլ-Դուգլասի կողմից  ։ Libération և Le Figaro ամսագրերի լրագրողները նշել են նրա կենդանի ելույթների բարձր որակը, որոնց ընթացքում նա հաճախ կիթառ և տավիղ է նվագում։
Pomme-ը ելույթ է ունեցել Ասաֆ Ավիդանի 2017 թվականի գարնան շրջագայության առաջին մասում ։ 2018 թվականի փետրվարին նա ելույթ է ունեցել Փարիզ Café de la Danse-ում այն բանից հետո, երբ բացել է Լուանի և Վիանիի շրջագայությունները ։ Դրանից հետո նա հանդես է եկել La Cigale բեմին 2018 թվականի կեսին և La Trianon-ում՝ 2019 թվականի սկզբին ։
Ըստ Le Figaro ամսագրի, նրա հեղինակած տեքստերի և երգացանկերի մեծ մասը հաճախ անդրադառնում են սիրո, մահվան և «առօրյա իրավիճակներին, որոնք դիմում են ռոմանտիզմին» ։ Սերը նրա տեքստերում միայն հետերոսեքսուալ չէ, այլ նաև բիսեքսուալ կամ հոմոսեքսուալ։ Նա նվիրում է երգերի մի մասը Սաֆիա Նոլինին, ով եղել է նրա զուգընկերուհին  ։
2020 թվականին նա հաղթել է Victoires de la Musique մրցանակը «Տարվա հայտնություն ալբոմ» անվանակարգում։
Արտաքին հղումներ
Կատեգորիա:Ֆրանսիացի երգչուհիներ Կատեգորիա:Ֆրանսիացի երաժիշտներ Կատեգորիա:21-րդ դարի երգիչներ և երգչուհիներ Կատեգորիա:ԼԳԲՏ-ն երաժշտության մեջ Կատեգորիա:Ֆրանսիացի կիթառահարներ Կատեգորիա:Ֆրանսիացի թավջութակահարներ Կատեգորիա:Ֆրանսիացի կոմպոզիտորներ Կատեգորիա:Բեմական կեղծանուններ Կատեգորիա:Ֆրանսիացի երգահաններ
Ռիտա Հանթեր
Բրիտանական կայսրության շքանշանակիր Ռիտա Հանթեր, բրիտանացի դրամատիկ սոպրանո։
Կենսագրություն
Ծնվել է Անգլիայի Մերզիսայդ կոմսության Վոլասի քաղաքում։ Մանկության ընթացքում մյուզիք-հոլլի սիրահար նրա ծնողները երեխային տարել են այդ ժանրի ներկայացուցիչ վերջին արտիստների համերգներին ։ Երգեցողություն սովորել է Լիվերպուլում Էդվին Ֆրենսիսի մոտ, հետագայում՝ Լոնդոնում Ռեդվերս Լևելինի ու Քլիվ Քերեյի մոտ։ 1957 թվականին միացել է «Սադլերս Վելս» օպերային ընկերությանը և երկու տարի դրա կազմում երգել երգչախմբում, որից հետո շրջագայության է մեկնել «Կառլ Ռոսա» օպերային ընկերության հետ։ «Countess of Munster Trust»-ի կողմից արժանացել է դրամաշնորհի, որը նրան հնարավորություն է տվել մեկ տարի ուսանել տիկին Էվա Թըրների մոտ, որից հետո վերադարձել է ընկերություն ու կատարել այնպիսի դերերգեր, ինչպիսիք են՝ Սենտան «Թռչող հոլանդացի» օպերայից, Մուսետան «Բոհեմ» օպերայից, Օդաբելան «<Աթթիլա» օպերայից, ֆատա Մոգանան «Սեր երեք նարինջների հանդեպ» օպերայից, Դոննա Աննան «Դոն Ժուան» օպերայից, Ամելիան «Պարահանդես-դիմակահանդես» օպերայից, Սանտուցան «Գեղջկական ասպետություն» օպերայից, Էլիզաբեթը «Դոն Կարլոս» օպերայից ու Լեոնարան «Տրուբադուր» օպերայից։
Ռիտա Հանթերին հիշելու են որպես 20-րդ դարավերջի լավագույն վագներյան սոպրանոներից մեկի, հատկապես «Նիբելունգի մատանին» շարքի բոլոր երեք Բրունհիլդաների կատարման համար ։ Այդ բեմադրություններին ձայնագրությունները համարվում են առկաներից լավագույնները, թեև կատարումներն անգլերեն են։
1979 թվականի մի հարցազրույցում դժգոհություն է արտահայտել, որ ստիպված է նույն դերը երգել և՛ անգլերեն, և՛ այն լեզվով, որով օպերան սկզբնապես գրված է եղել։ «Ինձ համար չափազանց դժվար է նույն դերը սովորել տարբեր եզուներով։ Բառերը տարբեր են, և ստիպված ես լինում տարբեր տեղերում շունչ քաշել»։ Նաև հիշատակել է, որ Սանտուցայի դերեգը ստիպված է եղել սովորել անգլերեն երեք տարբեր թարգմանություններով ու իտալերենով։ Նրա կարծիքով իտալերենն ավելի հեշտ է սովորել ու հիշել, քան գերմաներենը
Վագներյան կատարումներով հանդես է եկել նաև Մյունխենի, Սիեթլի, Նյու Օռլեանի, Սան Ֆրանցիսկոյի ու Ուելսի ազգային օպերաներում։
Պարգևներ
1980 թվականին արժանացել է Բրիտանական կայսրության շքանշանի։
Ինքնակենսագրություն
1981 թվականին տեղափոխվել է Սիդնեյ և անդամագրվել «Ավստրալիական օպերա» օպերային ընկերությանը։ «Սպասի՛ր, մինչև արևի փայլելը, Նելլի՛» վերնագրով նրա կենսագրականը հրատարակվել է «Հեմիշ Հեմիլթոն» բրիտանական տպագրատան կողմից 1986 թվականին։ Վախճանվել է 67 տարեկան հասակում Սիդնեյում 2001 թվականին։
Արտաքին հղումներ
Կատեգորիա:1933 ծնունդներ Կատեգորիա:2001 մահեր Կատեգորիա:20-րդ դարի օպերային երգչուհիներ Կատեգորիա:Երաժիշտներ այբբենական կարգով Կատեգորիա:Սոպրանոներ
Ցոլինգ
Ցոլինգ (Zolling), Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 4271 մարդ (2010 թվականի դեկտեմբերի 31-ի տվյալներով) ։ Զբաղեցնում է 34,59 կմ² տարածք։ Պաշտոնական կոդը՝ 09 1 78 157։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Լանգիրանո
Լանգիրանո (Langhirano), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 8934 մարդ։ Բնակչության միջին խտությունը՝ 119 մարդ/կմ²։ Զբաղեցնում է 70 կմ² տարածք։ Փոստային ինդեքս՝ 43013։ Հեռախոսային կոդը՝ 0521։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ռոբին Հուդ
Ռոբին Հուդ (Robin Hood — Ռոբին Վեղար), միջնադարյան անգլիական ազգային բալլադների հանրահայտ հերոս, անտառային ավազակների պարագլուխ։ Ըստ ավանդության, իր ավազակախմբով գործում էր Նոթինգհեմի մոտ գտնվող Շերվուդյան անտառում՝ թալանում էր հարուստներին, ավարը հանձնելով աղքատներին։
Այդ բալլադների և լեգենդների կերպարի նախատիպը հայտնի չէ։ Ենթադրաբար, նա ապրել է XIV դարի սկզբներին, Էդուարդ II արքայի կառավարման ժամանակ կամ նույնիսկ ավելի ուշ։ Բալլադներից մեկում գործում է թագուհի Կետրինը, որին երբեմն նույնացնում են Եկատերինա Արագոնացու (1485—1536 թվականներ) հետ։ Սակայն, այժմ առավել հանրաճանաչություն ունի Վալտեր Սքոթի գրական տարբերակը, համաձայն որի, Ռոբին Հուդը ապրել է XII դարի երկրորդ կեսին (այսինքն Ռիչարդ Առյուծասիրտի և Յոհան Անհողի ժամանակակիցն էր)։ Առաջին տարբերակի օգտին և Սքոթի տարբերակին ընդդեմ է խոսում մի շարք պատմական փաստեր։ Այսպես, նետաձգության մրցաշարեր Անգլիայում սկսել են անցկացվել XIII դարից ոչ շուտ։ Ռոբին Հուդի մասին բալլադները սկսվել են գրվել դեռևս XIV դարում, ինչն էլ պայմանավորում է սյուժեների համեմատաբար քիչ փոփոխականությունը։ Անգլիական բալլադների համեմատաբար լիարժեք հավաքածուներից մեկում, որը հրատարակվել է XIX դարում Ֆրենսիս Չայլդի կողմից, հաշվվում է Ռոբին Հուդի մասին մոտ 40 ստեղծագործություն։
Ըստ վարկածներից մեկի, Ռոբինը յոմեն էր, այսինքն ազատ հողատեր, մեկ այլ վարկածներով նա ներկայացվում է որպես անարդարացի ընչազրկված ազնվական, առավել հաճախ կոմս Հանտինգտոնցի։
Ռոբին Հուդի հայրենիքն է համարվում Լոքսլի բնակավայրը, որի անվանումով երբեմն անվանում են նաև Ռոբինին՝ Ռոբին Լոքսլի։ Նրա անտառային բանակը հաշվարկում էր մի քանի տասնյակ ազատ նետաձիգների։ Նրանք բոլորն էլ հրաշալի նետաձիգներ էին, խիզախ, հնարամիտ և յուրովի ազնվազարմ մարդիկ։
Ռոբին Հուդի հետ միասին էպոսի առավել հանրաճանաչ հերոսներ են հանդիսանում նրա օգնականները՝ Փոքր Ջոնը (նաև Փոքրիկ Ջոն, Պստիկ Ջոն, Մանուկ Ջոն), Եղբայր Տուկը՝ վանական կամ քահանա, Ուիլ Սկարլետը (նաև Սկարլոկ, Սկեդլոկ, Սկետլոկ), ջրաղացպանի որդի Մաչը, Ալանը Լոշինից (Ալան է Դեյլ) և Ռոբինի կինը (ընկերուհին)՝ կույս Մերիանը։ Ավազակների գլխավոր հակառակորդներն են հանդիսանում Նոթինգհեմի շերիֆը և ասպետ Գայ Գիզբորնը։
Ռոբին Հուդը քչերից մեկն է, Արթուր Արքայի հետ միասին, անգլիական բալլադների առասպելական հերոսներից, որոնք դուրս են եկել բանահյուսության շրջանակից և դարձել են կարևոր մշակութային իրականություն։ Նրա մասին բալլադների հիման վրա գրվում են գրական ստեղծագործություններ, բեմադրվում են ներկայացումներ, նկարահանվում են բազմաթիվ ֆիլմեր և այլն։
Ծագումնաբանություն
«Հուդ» (անգլ. «hood») բառը անգլերենից թագմանաբար նշանակում է «թիկնոց» (ռուս. капюшон) և ցույց է տալիս Ռոբին Հուդի հագուստի տարրերից մեկը և ըստ սխալ ռուսերեն ծագումնաբանության, անգլ. «good»՝ «լավ», կապված է միայն նման հնչեղությամբ։ Ընդհանրապես «hood»-ը ոչ միայն թիկնոց է, այլ նաև մի շարք նման գլխի պարագաներ՝ գլխաշոր, գլխարկ, վանական վեղար, մարդու կամ ձիու սաղավարտ (կարևորը, որ այն ծածկի կամ պաշտպանի գլուխը)։ Ռոբին Հուդը և նրա մրցակից Գայ Գիզբորնը կրում են գլխի պարագաներ, որոնք անվանվում են միևնույն ձևով՝ թիկնոց և ասպետական սաղավարտ։ Նաև «hood» բառը ունի փոխաբերական նշանակություն՝ «թաքցնել (ծածկել թիկնոցով)»։
«Ռոբին» (անգլ. «robin») բառը թարգմանվում է որպես «շիկահավ», բայց հավանական է, որ հերոսի անունը «Rob in hood» (Ռոբը (Ռոբերտը) («rob», «robber» նաև նշանակում է «ավազակ», «թալանիչ») թիկնոցով) արտահայտության վերաիմաստավորման արդյունք է։ Այդպես Ռոբինին անվանում է Մերիանը, երբ նա հաղթում է նետաձիգների մրցաշարում և նրան հայտարարում մրցաշարի թագուհի։
Երկու նշված նշանակությունն էլ՝ hood-թիկնոց և robin-շիկահավ, խաղարկվում են «Ռոբինը Շերվուդից» («Robin of Sherwood», Մեծ Բրիտանիա, 1984—1986 թվականներ) հանրաճանաչ հեռուստասերիալում, որտեղ գլխավոր հերոսը հաճախ անվանվում է «Թիկնոցով Ռոբինը»։
Հայտնի է նաև Ռոբին Հուդի զուգորդումը Փոքրիկ Բարի Ռոբինի (Պակի) հետ։
Նաև, համաձայն Սթիվեն Ռ. Լոուհեդի «Ռոբին Հուդ» գրքի, «հուդ» բառը կելտերեն լեզվով նշանակում է «կախարդ»։
Նմանատիպ անձնավորություններ և կերպարներ
Խուան Չաո - չինացի, աղի առևտրականի որդի, որը ծառայում էր չինական բանակում և 874 թվականին ապստամբություն է բարձրացնում Տան դինաստիայի դեմ։ Ժամանակավորապես դառնում է կայսր, սակայն պարտություն կրելով իր կողմից նախկինում արտաքսված կայսր զորքից, ինքնասպան է լինում։
Իսիկավա Գոեմոն — Ադզուտի Մոմոյամայի (1568-1603 թվականներ) դարաշրջանի ճապոնացի ավազակ, որն իբր թե թալանում են սամուրայներին և ավարը բաժանում գյուղացիներին։ Կառավարիչ (սիկեն) Տոյոտոմի Հիդայոսիի վրա հերթական անհաջող մահափորձից հետո նրան կենդանի այրում են 1594 թվականի օգոստոսի 10-ին։ Չնայած, որ ոչ մի հավաստի պատմական փաստեր չեն պահպանվել նրա կյանքի մասին, այնուամենայնիվ նա դարձել է ժողովրդական ավանդազրույցների հերոս։
Միխայել Կոլհաս (Միխել Կոլհաուզե) — գերմանացի բյուրգեր (ձիերի առևտրական), XVI դարի կեսերին պայքարում էր Դրեզդենի շրջակայքում ասպետների բռնությունների և ծանր հարկերի դեմ և, հանրահայտ անգլիացու նմանությամբ, նույնպես թաքնվում էր անտառում։
Դարդո Բարտոլի — լոմբարդացի հանրահայտ ապստամբ, որը XII դարում պայքարում էր գերմանացի կայսր Ֆրիդրիխ Բարբարոսայի նշանակած նահանգապետի դեմ։
Սալվատորե Ջուլիանո (Գիլյանո) (իտալ. Salvatore Giuliano) — XX դարի կեսերի սիցիլիացի ավազակ և անջատողական, Իտալիայից Սիցիլիայի անկախության պայքարի հանրահայտ մարտիկ։ Սիցիլիայում հսկայական ճանաչում է ձեռք բերել թալանված ավարը, սննդամթերքը և դրամը բնակչությանը բաժանելու համար։ Մարիո Պյուզոյի «Սիցիլիացին» գրքի գլխավոր հերոսներից մեկն է։
Նեդ Կելլի — ավստրալիացի ավազակ, հայտնի է բանկերի հանդուգն կողոպուտներով և ոստիկանների սպանություններով։ Նեդ Կելլիի «հերոսությունների» մասին ավանդույթները և բալլադները, որտեղ նա ներկայանում է որպես «ազնիվ ավազակ», հայտնվել են դեռ նրա կենդանության օրոք և դարձել են ավստրալիական բանահյուսության անքակտելի մասը։ Երկրում Նեդ Կելիի նկատմամբ վերաբերմունքը միանշանակ չէ։ Ավստրալիացիների մի մասը նրան համարում են անխիղճ մարդասպան, իսկ մյուս մասը՝ գաղութարար կառավարության դեմ դիմադրության պայքարի խորհրդանիշ և ազգային բնավորության մարմնացում։
Սմիթ Սքոթի — շոտլանդացի կողոպտիչ Հարավային Աֆրիկայից, մարտաֆիլմերի հերոս։ Ինչպես նշվում է ազգային կենսագրությունների հարավաֆրիկյան բառարանում, «խառնվածքով հիշեցնում էր Ռոբին Հուդին»։
Պինտյա Խիզախ (Գրիգոր Պինտյա) — Անդրկարպատներում օպրիշյան շարժման լեգենդար առաջնորդ՝ ռումինական ծագումով, գործել է այժմյան Ուկրաինայի և Ռումինիայի տարածքում XVII դարի վերջերին և XVIII դարի սկզբներին։
Օլեկսա Դովբուշ (1700—1745 թվականներ) — օպրիշկ-գուցուլների իրական պատմական առաջնորդ, որը պայքարել է լեհական և հունգարական ֆեոդալների դեմ Մերձկարպատներում, Բուկովինայում և Կոլոմոյշինայում։
Ուստիմ Կարմելյուկ — Պոդալյեում 1813-1835 թվականների ուկրաինական հակաֆեոդալական և ազգային-ազատագրական շարժման առաջնորդ։
Գրիգորի Իվանովիչ Կոտովսկի — Ռուսաստանի քաղաքացիական պատերազմի հերոս, ճանաչում է ձեռք բերել նրանում, որ XX դարի սկզբին հրկիզել է կալվածատիրական կալվածքներ Բեսարաբիայում և օգտվում էր գյուղացիների աջակցությունից, որոնք նրան թաքցնում էին ժանդարմներից։ «Արգելված թմբկահարներ» խմբի երգում Կոտովսկուն համեմատում են Ռոբին Հուդի հետ։
Վասիլի Ֆյոդորով կամ Մանչաարի (1805 թվականի հունիս - 1870 թվականի նոյեմբերի 8) — յակուտական ազգային հերոս, որը հանդես էր գալիս տեղական ֆեոդալների լուծի դեմ։ Լայնորեն հայտնի հեքիաթասաց և երգիչ, իմպրովիզացիայի վարպետ։ Մանչաարի կերպարը բազմակի անգամներ լուսաբանվել է ռուսական, յակուտական և խորհրդային գրականությունում։
Աղբյուրներ
Կատեգորիա:Բալլադներ Կատեգորիա:Գրական հերոսներ Կատեգորիա:Ֆիլմերի հերոսներ Կատեգորիա:Մուլտֆիլմերի կերպարներ Կատեգորիա:Կերպարներ այբբենական կարգով
Բրիյակ
Բրիյակ (Brillac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 638 մարդ, բնակչության խտությունը` 15.04 մարդ/կմ²։ Բնակավայրը զբաղեցնում է 42.41 կմ² տարածք։
Աշխարհագրություն
Գտնվում է Փարիզ քաղաքից 340 կմ հարավ, Պուատիե քաղաքից` 70 կմ հարավ-արևելք, Անգուլեմ քաղաքից` 70 կմ հյուսիս-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 343 աշխատունակ (15-64 տարեկան) բնակիչ, որոնցից ակտիվ էին 206-ը, իսկ ոչ ակտիվները` 137։ Ակտիվության ցուցանիշը կազմում է 60,1 %։ 206 աշխատունակ մարդկանցից աշխատել է 181 անձ (106 տղամարդ և 75 կին)։ Գործազուրկ են եղել 25 անձ (11 տղամարդ և 14 կին)։ 137 անաշխատունակներից 14-ը եղել են աշակերտներ կամ ուսանողներ, 62-ը` թոշակառուներ, իսկ 61-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դյուսելդորֆի գեղարվեստական դպրոց
Պատմություն
Դպրոցը ձևավորվել է Դյուսելդորֆի գեղարվեստական ակադեմիայի հիման վրա։ Ակադեմիայի առաջին տնօրենը եղել է Պետեր Կոռնելիուսը, ով ակադեմիայի գործունեությունը կողմնորոշեց դեպի ակադեմիական ռոմանտիզմ։ Դյուսելդորֆի գեղարվեստական դպրոցը ծագել է գերմանական ռոմանտիզմից` դառնալով նրա մի մասը։
Կոռնելիուսին տնօրենի պաշտոնում փոխարինել է Ֆրիդրիխ Շադովը (1826-1859), ով փաստորեն դարձավ գեղանկարչական դպրոցի հիմնադիրը։ Նրա օրոք առանձնացան տարբեր ուղղություններ. ազգային-պատմական թեման ներկայացվեց ռոմանտիկ (Կարլ Ֆերդինանդ Զոն), հերոսաէպիկական (Ա. Ռետել), նույնիսկ ընդդիմական, հակակաթոլիկ ոգով։ Զարգացավ ռեալիստական բնանկարը (Օսվալդ Ախենբախ, Անդրեաս Ախենբախ), 1850-ական թվականներին իդեալականացվեց բյուրգերական և ավանդական գեղջկական կենցաղը (Լյուդվիգ Կնաուս)։
Դպրոցի հետևորդների կողմից ստեղծվել են մոնումենտալ կտավների շարքեր` պատմական ու կրոնական թեմաներով, հատկապես աստվածաշնչյան թեմաներով։
Դպրոցի գեղանկարիչները մեծ հաջողության են հասել հատկապես բնանկարի պատկերման տեսանկյունից։ Նրանց աշխատանքներն աչքի են ընկնում փոքր դետալների պատկերման ճշտությամբ, հաճախ մեծ թվով կրոնական կամ այլաբանական կերպարների առկայությամբ։
Դյուսելդորֆի գեղարվեստական դպրոցի վերջին սերունդը 19-րդ դարի վերջին և 20-րդ դարի սկզբին ստեղծեց նկարիչների նոր միություն` «Զոնդերբունդ»։
Առաջին համաշխարհային պատերազմը վերջ դրեց դյուսելդորֆյան ուղղության գրեթե հարյուրամյա պատմությանը։
Նշանավոր ներկայացուցիչներ
1819-1918 թվականների շրջանում ուղղությունն ունեցել է շուրջ 4000 նկարիչ, որոնցից են.
Արտաքին հղումներ
Կատեգորիա:Արվեստ Կատեգորիա:Գեղանկարչություն Կատեգորիա:Գերմանիայի արվեստի դպրոցներ
Իզարի Մոսբուրգ
Իզարի Մոսբուրգ (Moosburg an der Isar), կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 17554 մարդ (2010 թվականի դեկտեմբերի 31-ի տվյալներով) ։ Զբաղեցնում է 43,86 կմ² տարածք։ Պաշտոնական կոդը՝ 09 1 78 143։
Ծանոթագրություններ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Մաուերն
Մաուերն (Mauern) Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 2780 մարդ (2010 թվականի դեկտեմբերի 31-ի տվյալներով) ։ Զբաղեցնում է 24,14 կմ² տարածք։ Պաշտոնական կոդը՝ 09 1 78 142։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Մարցլինգ
Մարցլինգ (Marzling), կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 3099 մարդ (2010 թվականի դեկտեմբերի 31-ի տվյալներով)[1]։ Զբաղեցնում է 20,50 կմ² տարածք։ Պաշտոնական կոդը՝ 09 1 78 140։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Կրանցբերգ
Կրանցբերգ (Kranzberg), կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 4011 մարդ (2010 թվականի դեկտեմբերի 31-ի տվյալներով) ։ Զբաղեցնում է 39,50 կմ² տարածք։ Պաշտոնական կոդը՝ 09 1 78 137։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Ռիգոլատո
Ռիգոլատո (Rigolato), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 568 մարդ 2008 թվականի մարդահամարի տվյալների, բնակչության խտություն՝ 21 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 33020։ Հեռախոսային կոդ՝ 0433։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Լանգենբախ (Բավարիա)
Լանգենբախ (Langenbach) Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 3910 մարդ (2010 թվականի դեկտեմբերի 31-ի տվյալներով) ։ Զբաղեցնում է 26,89 կմ² տարածք։ Պաշտոնական կոդը՝ 09 1 78 138։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Ֆորիյոն (ազգային պարկ)
Ֆորիյոն (Forillon National Park), ազգային պարկ Կանադայում։ Բացվել է 1970 թվականին։ Տեղակայված է Գասպե թերակղզու վրա։ Գտնվում է Քվեբեկ նահանգի հյուսիս-արևելքում։ Ֆորիյոնի տարածքում կարելի է հանդիպել եղնիկների, փոկերի և այլ կենդանիների։
Տարածքը՝ 240,4 կմ²։
Արտաքին հղումներ
Կատեգորիա:Կանադայի ազգային պարկեր Կատեգորիա:Կատեգորիա ԲՊՀՄ II
Սան Վիտո դի Ֆագանյա
Սան Վիտո դի Ֆագանյա (San Vito di Fagagna), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 1621 մարդ՝ ըստ 2008 թվականի մարդահամարի տվյալների, բնակչության խտություն՝ 202 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 33030։ Հեռախոսային կոդ՝ 0432։ Բնակավայրի հովանավոր պաշտպանն է սուրբ Սան Վիտո դի Լուսիանոն։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Կույալեք
Կույալեք (Kommune Kujalleq), 2009 թվականից Գրենլանդիայի չորս կոմունաներից մեկը։ Ըստ տարածքի և բնակչության՝ ամենահարավային և ամենափոքր միավորն է։ Կույալեքը սահմանակցում է միայն մեկ կոմունայի՝ Սերմերսոոքի հետ։
Բնակչությունը՝ 7 417 մարդ (2012), ովքեր ապրում են 32 հազար կմ² տարածքի վրա։ Նրանցից 3 100-ը ապրում են Քաքորտոք վարչական կենտրոնում։
Կոմունայի կլիման Գրենլանդիայի ամենաջերմ կլիման է։ Տարեկան միջին ջերմաստիճանը առափնյա մասում 0°С է։ Կոմունայի հարավային կետը գտնվում է Սանկտ Պետերբուրգի լայնության վրա, բայց ամառը՝ սառույցների ազդեցության պատճառով բավականաչափ ցուրտ է, իսկ ձմեռը, ընդհակառակը, Գոլֆստրիմի պատճառով տաք է։
Տրանսպորտային կապը իրականացվում է ծովով, ինչպես նաև օդով՝ Նարսարսուաք հանգուցային օդանավակայանի միջոցով։ Վերջինիս միջոցով իրականացվում է հաղորդակցություն նաև Գրենլանդիայի այլ քաղաքների միջև։
Ծանոթագրություններ
Կատեգորիա:Գրենլանդիայի կոմունաներ
Լեոն Կուպեր
Լեոն Կուպեր (Leon Cooper, ), ամերիկացի ֆիզիկոս-տեսաբան։
Կենսագրություն
Ավարտել է Կոլումբիայի համալսարանը (1951)։ 1954-1955 թթ. աշխատել է Փրինսթոնի հեռանկարային հետազոտությունների ինստիտուտում, 1955-1957 թթ.՝ Իլինոյսի, 1958 թվականից՝ Պրովիդենսի Բրաունի համալսարաններում։ Զարգացրել է գերհաղորդականության միկրոսկոպիկ տեսությունը իր այն վարկածի հիման վրա, ըստ որի՝ գերհաղորդիչում հնարավոր է, այսպես կոչված, կուպերյան զույգերի առաջացումը։ Այդ աշխատանքի համար 1972 թ. Ջոն Բարդինի և Ջոն Ռոբերտ Շրիֆերի հետ արժանացել է Նոբելյան մրցանակի։
Ծանոթագրություններ
Կատեգորիա:Ամերիկացի ֆիզիկոսներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Հրեա նոբելյան մրցանակակիրներ Կատեգորիա:Ամերիկյան փիլիսոփայական ընկերության անդամներ Կատեգորիա:Բրաունի համալսարանի դասախոսներ
Ֆրանկ Կեսիե
Ֆրանկ Կեսիե (Franck Kessié, ), կոտ դ'իվուարցի պրոֆեսիոնալ ֆուտբոլիստ: Ներկայումս հանդես է գալիս Միլանի և Կոտ դ'Իվուարի ազգային հավաքականի կազմում: Խաղում է կենտրոնական կիսապաշտպանի դիրքում :
Ատալանտա
Ֆուտբոլիստի կարիերան Կեսիեն սկսել է կոտ դ'իվուարական Ստելա դ'Աջամեում: 2015 թվականի հունվարի 29-ին նա 3 տարվա պայմանագիր կնքեց իտալական Ատալանտայի հետ : Օգոստոսի 26-ին Կեսիեն 1 տարվա վարձավճարով տեղափոխվեց Սերիա B-ում հանդես եկող Չեզենա : Իր պրոֆեսիոնալ դեբյուտը նշեց սեպտեմբերի 19-ին՝ Ասկոլիի դեմ խաղում : Իր առաջին գոլը խփեց հոկտեմբերի 31-ին՝ Վիրտուս Լանչանոյի դեմ խաղում : Դեկտեմբերի 19-ին Կեսիեն գոլի հեղինակ դարձավ Տերնանայի դեմ խաղում, իսկ հանդիպումն ավարտվեց 4-0 հաշվով ։ 2016 թվականի մայիսի 2-ին նա գոլ խփեց Պրո Վերչելիի դեմ խաղում՝ օգնելով իր թիմին հաղթել 2-1 հաշվով ։ Չեզենայի կազմում Կեսիեն անցկացրեց 37 հանդիպում՝ դառնալով 4 գոլի և 2 գոլային փոխանցման հեղինակ։
2016-17 մրցաշրջանում Կեսիեն վերադարձավ Ատալանտա՝ դառնալով թիմի հիմնական կազմի խաղացող ։ Իր դեբյուտը ակումբի կազմում նշեց 2016 թվականի օգոստոսի 13-ին՝ Իտալիայի գավաթի Կրեմոնեզեի դեմ խաղում՝ այս խաղում դառնալով գոլի հեղինակ ։ Օգոստոսի 19-ին նա երկարաձգեց իր պայմանագիրը մինչև 2021 թվականը   ։ Առաջին հանդիպումը Սերիա A-ում անցկացրեց օգոստոսի 21-ին՝ Լացիոյի դեմ խաղում ։ Այս խաղում Կեսիեն դարձավ դուբլի հեղինակ, սակայն Ատալանտան պարտվեց 4-3 հաշվով  ։ Սեպտեմբերի 11-ին կոտ դ'իվուարցին գոլ խփեց Տորինոյի դեմ հանդիպման 82-րդ րոպեին ։ Սեպտեմբերի 26-ին նա կարմիր քարտ ստացավ Կրոտոնեի դեմ խաղում ։ Նոյեմբերի 20-ին Կեսիեն գրավեց Ռոմայի դարպասը խաղի 90-րդ րոպեին՝ 2-1 հաշվով հաղթանակ պարգևելով իր թիմին ։ 2017 թվականի փետրվարի 25-ին նա հեռացվեց խաղադաշտից Նապոլիի դեմ խաղւմ՝ ստանալով երկրորդ դեղին քարտը հանդիպման 67-րդ րոպեին ։ Ատալանտայի կազմում Կեսիեն անցկացրեց 31 հանդիպում՝ դառնալով 7 գոլի հեղինակ ։
Միլան
2017 թվականի հունիսի 2-ին Կեսիեն ակզբից՝ 2 տարվա վարձավճարով , ապա լրիվ տրանսֆերով տեղափոխվեց Միլան   : Իր դեբյուտը նշեց հուլիսի 27-ին՝ Եվրոպայի Լիգայի որակավորման երրորդ փուլի ԿՍ Ունիվերսիտատյայի դեմ խաղում  : Իր առաջին գոլը Միլանի կազմում խփեց օգոստոսի 20-ին՝ Կրոտոնեի դեմ խաղում  ։ 2018 թվականի հունվարի 21-ին Կեսիեն դուբլ ձևակերպեց Կալյարիի դեմ խաղում՝ 2-1 հաշվով հաղթանակ պարգևելով իր թիմին ։ Մայիսի 9-ին նա թիմի մեկնարկային կազմում խաղադաշտ դուրս եկավ Իտալիայի գավաթի եզրափակչի Յուվենտուսի դեմ խաղում , սակայն Միլանը պարտվեց 4-0 հաշվով ։ Մայիսի 13-ին կոտ դ'իվուարցին գոլ խփեց Ատալանտայի դեմ խաղում, իսկ հանդիպումն ավարտվեց 1-1 հաշվով ։ Իր առաջին մրցաշրջանում Կեսիեն անցկացրեց 54 հանդիպում բոլոր մրցաշարերում՝ դառնալով 5 գոլի և 3 գոլային փոխանցման հեղինակ ։
2018 թվականի օգոստոսի 31-ին Կեսիեն գոլ խփեց Ռոմայի դեմ խաղում՝ օգնելով Միլանին հաղթել 2-1 հաշվով ։ 2019 թվականի հունվարի 16-ին նա կարմիր քարտ ստացավ Իտալիայի սուպերգավաթի Յուվենտուսի դեմ խաղում, իսկ Միլանը պարտվեց 1-0 հաշվով  ։ Ապրիլի 13-ին Կեսիեն խփեց Լացիոյի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին  ։ Մայիսի 26-ին կոտ դ'իվուարցին 2 գոլի և գոլային փոխանցման հեղինակ դարձավ ՍՊԱԼ-ի դեմ խաղում, իսկ հանդիպումն ավարտվեց 3-2 հաշվով  ։ 2018-19 մրցաշրջանում Կեսիեն անցկացրեց 42 հանդիպում՝ դառնալով 7 գոլի և 2 գոլային փոխացման հեղինակ ։
2019 թվականի հոկտեմբերի 5-ին Կեսիեն գոլ խփեց Ջենոայի դեմ խաղում՝ օգնելով Միլանին հաղթել 2-1 հաշվով ։
Միջազգային կարիերա
Կեսիեն ներկայացրել է Կոտ դ'Իվուարը երիտասարդական հավաքականներում։ Կոտ դ'Իվուարի ազգային հավաքականում իր դեբյուտը նշեց 2014 թվականի սեպտեմբերի 6-ին՝ Սիերա Լեոնեի դեմ խաղում : Հոկտեմբերի 15-ին նա հեռացվեց խաղադաշտից Կոնգոյի Դեմոկրատական Հանրապետության դեմ խաղում՝ կարմիր քարտ ստանալով հանդիպման 47-րդ րոպեին ։ 2017 թվականի հունվարին Կեսիեն մասնակցեց Աֆրիկայի ազգերի գավաթին   ՝ մեկնարկային կազմում խաղադաշտ դուրս գալով թիմի բոլոր 3 հանդիպումներում, իսկ Կոտ դ'Իվուարը դուրս մնաց խմբային փուլից  ։
2019 թվականի ամռանը Կեսիեն մասնակցեց Աֆրիկայի ազգերի գավաթին ՝ անցկացնելով 5 հանդիպում և 3 գոլային փոխանցման հեղինակ դառնալով խմբային փուլի Նամիբիայի դեմ խաղում , իսկ Կոտ դ'Իվուարը հասավ մրցաշարի քառորդ եզրափակիչ՝ հետխաղյա 11-մետրանոցների հարվածաշարում պարտվելով Ալժիրին  ։ Իր առաջին գոլը ազգային հավաքականի կազմում Կեսիեն խփեց 2019 թվականի նոյեմբերի 16-ին՝ Նիգերի դեմ խաղում  ։
Ակումբային վիճակագրություն
2020 թվականի հունվարի 16-ի դրությամբ
Միջազգային վիճակագրություն
2020 թվականի հունվարի 16-ի դրությամբ
Ակումբային
Միլան
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Կոտ դ'Իվուարի ֆուտբոլիստներ Կատեգորիա:Կոտ դ'Իվուարի հավաքականի ֆուտբոլիստներ Կատեգորիա:Ատալանտայի ֆուտբոլիստներ Կատեգորիա:Չեզենայի ֆուտբոլիստներ Կատեգորիա:Միլանի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Gooba
«GOOBA», ամերիկացի ռեփեր 6ix9ine երգ։ Այն թողարկվել է 2020 թվականի մայիսի 8-ին՝ 6ix9ine-ի ծննդյան օրը, որպես առաջին թողարկում 2020 թվականի ապրիլի 2-ին նրա բանտից ազատ արձակվելուց հետո ։ Այն երգչի սպասվելիք երկրորդ ստուդիական ալբոմի առաջնային սինգլն է։ Ալբոմի թողարկումը նախատեսվում է 2020 թվականի օգոստոսին ։ Երգը և դրան նվագակցող տեսահոլովակը ձայնագրվել են տնային կալանքի ներքո։
Նախադրյալներ և գովազդ
2018 թվականի նոյեմբերի 18-ին Հերնանդեսը ձերբակալվել է ռեկետի, զենքերի և թմրանյութերի վաճառքի մեղադրանքով ։ Իրեն մեղավոր ճանաչելուց հետո ինը մեղադրանքներով, ինչպիսիք են զինված կողոպուտը և սպանության նպատակով դավադրությունը, 2019 թվականի դեկտեմբերին նա դատապարտվել է 2 տարվա ազատազրկման ։ Սակայն նրան ազատ է արձակել ավելի վաղ՝ 2020 թվականի ապրիլի 20-ին COVID-19 համավարակի պատճառով ։ 2020 թվականի մայիսի 7-ին նա հայտարարել է, որ տոնելու է իր ծննդյան օրը նոր սինգլ թողարկելով ։
Գովազդ
Երգը գովազդվել է Թայմս Սքվերում մեծ բիլբորդի միջոցով, որի վրա գրված էր «The King Is Back» ։ 6ix9ine-ը նաև ուղիղ եթեր է անցկացրել իր ինստագրամյան կայքէջում երգի թողարկման նույն օրը, որը 2 միլիոն դիտում է հավաքել ։
Տեսահոլովակ
Երգի տեսահոլովակը թողարկվել է 2020 թվականի մայիսի 8-ին՝ սինգլի պաշտոնական թողարկման հետ միասին։ Այն նկարահանվել է 2020 թվականի ապրիլին ։ Ավելի վաղ Հերնանդեսը դատավորից խնդրել էր տնային կալանքի ժամանակ տեսահոլովակ նկարահանել իր հետևի բակում ։ Թողարկումից հետո տեսահոլովակն առաջին 24 ժամում 41 միլիոն դիտում է հավաքել, նոր ռեկորդ սահմանելով՝ որպես հիփ հոփ երգի մեծագույն դեբյուտ ՅուԹյուբում։ Մինչ այդ ռեկորդը պատկանում էր Էմինեմի «Killshot» երգին ։
Ձայնագրության մասնակիցներ
Իրավունքները վերցվել են Tidal-ից, BMI-ից և ՅուԹյուբից  ․
Ծանոթագրություններ
Կատեգորիա:Երգեր այբբենական կարգով Կատեգորիա:2020 երգեր Կատեգորիա:Ամերիկյան երգեր Կատեգորիա:Ամերիկյան հիփ հոփ երգեր
Նիմֆոմանուհի
Նիմֆոմանուհին երկու մասից բաղկացած դրամա ֆիլմ է, որի ռեժիսորը և սցենարի հեղինակը դանիացի Լարս ֆոն Թրիերն է ։ Ֆիլմը թողարկվել է 2013 դեկտեմբերի 25-ին։ Ֆիլմի գլխավոր դերերում հանդես են գալիս Շառլոտ Գեինսբուրը, Ստելլան Սկարսգորդը, Շայա Լաբաֆը, Ջեյմի Բելլը, Քրիստիան Սլեյթերը և Կոնի Նիլսենը։ Նիմֆոմանուհին համարվում է Թրիերի «Դեպրեսիա» ոչ պաշտոնական անվանումը կրող եռագրության վերջին՝ երրորդ ֆիլմը, որին նախորդել են «Հակաքրիստոս» և «Մելանխոլիա» ֆիլմերը։
Սյուժե
Մաս առաջին՝
Ընկալում
2014 թվականի փետրվարի 13-ին Հայաստանում պետք է կայանար ֆիլմի պրեմիերան, սակայն «Cinema Star» կինոթատրոնը ցուցադրությունից մեկ օր առաջ հրաժարվել է ցուցադրել այն` պատճառաբանելով «մի շարք քաղաքացիների եւ հասարակական խմբերի բազմաթիվ առարկությունները» ։
Կինոգետ Զավեն Բոյաջյանը համարում է, որ այդ ամենը տեղի է ունեցել կինոթատրոնի վատ, անգրագետ, տհաս մարքեթինգի կամ մարքեթինգային սխալ քաղաքականության հետեւանքով. «Այդ կինոթատրոնը պետք է ունենա մշակված ցուցադրության քաղաքականության հայեցակարգ, այսինքն` արթ հաուսին վերաբերող ֆիլմերը, փառատոնային ֆիլմերը պետք է ներկայացնի իր փոքր դահլիճներից որեւէ մեկում, որտեղ կգնան այն մարդիկ, որոնք իսկապես շահագրգիռ են այդպիսի կինո նայելու, ոչ թե Լարս ֆոն Թրիերին կդարձնեն ինչ-որ պոռնոգրաֆ ու կգցեն տգետ զանգվածի բերանը» ։
Իսկ բլոգեր Տիգրան Քոչարյանը հակառակը` այդ քայլը համարում է մարքեթինգի ընդունված քայլ. երբ որ բոլորը պետք է խոսեն այդ թեմայի մասին. «Իմ կարծիքով՝ «Cinema Star»-ը ուղղակի սադրեց ժողովրդին։ Նաեւ հաշվի առնենք, թե որ օրն էին ուզում ցուցադրեին, դա Տրնդեզի օրն էր` եկեղեցական տոն էր եւ Ս. Սարգսի տոնին ընդառաջ էր, այսինքն` եւս մի սադրանք, որպեսզի հավատացյալ մարդիկ, որոնք ցանկություն չունեն, որպեսզի պոռնոն ցուցադրվի, իրենք էլ ընդվզեն։ Այսինքն` սադրանքի բոլոր նախապայմանները ստեղծված էին»։
Բանախոսներն անդրադարձան նաեւ «Cinema Star» կինոթատրոնում ցուցադրվող մեկ այլ կինոնկարի` «Ուոլ Սթրիթի գայլը»։ Տիգրան Քոչարյանը հայտարարեց, որ ընդամենը մեկ հայհոյանք կրկնվում է 4 րոպե 45 վայրկյան եւ ֆիլմում առկա են բաց տեսարաններ, իսկ Զավեն Բոյաջյանը հավելեց, որ յուրաքանչյուր ոք կարող է անարգել դիտել այդ ֆիլմը։
Հայաստանում սկսվել էր ֆլեշմոբ ի աջակցություն ֆիլմին։ Այդ ժամանակ ստեղծվել էր ֆոտոշարք ֆիլմի պաստառի ոճով։ Իսկ Սինեմա Սթար կինոթատրոնի «ընտանեկան տարածք» է արտահայտությունը դարձավ մեմերի առիթ ։ Համացանցում հայտնվեին «Ուոլ Սթրիթի գայլը» ֆիլմի բաց տեսարանների նկարը «ընտանեկան կինոթատրոն» բառակապակցությամբ։
Ծանոթագրություններ
Կատեգորիա:Լարս ֆոն Թրիերի ֆիլմեր Կատեգորիա:2013 ֆիլմեր Կատեգորիա:Անգլերեն ֆիլմեր Կատեգորիա:Ֆրանսիական դրամա ֆիլմեր Կատեգորիա:2010-ականների դրամա ֆիլմեր Կատեգորիա:Ֆրանսիական ֆիլմեր Կատեգորիա:Անգլերեն ֆրանսիական ֆիլմեր Կատեգորիա:2013 դրամա ֆիլմեր Կատեգորիա:Դանիական դրամա ֆիլմեր Կատեգորիա:Գերմանական դրամա ֆիլմեր Կատեգորիա:Բելգիական դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Ֆիլմեր կրոնի մասին Կատեգորիա:ԼԳԲՏ ֆիլմեր Կատեգորիա:Ամուսնական դավաճանությունը ֆիլմերում
Վրոցլավի գիտության և տեխնոլոգիայի համալսարան
Վրոցլավի գիտության և տեխնոլոգիայի համալսարան (Politechnika Wrocławska, հիմնադրվել է որպես Technische Hochschule Breslau) տեխնոլոգիական համալսարան է Լեհաստանի Վրոցլավ քաղաքում։ Քաղաքով ցրված շենքերով և ենթակառուցվածքներով՝ նրա կենտրոնական շենքը գտնվում է Օդրա գետի կողքին։ Գործում է երեք տարածաշրջանային մասնաճյուղեր Ժելենիա Գորայում, Լեգնիցայում և Վալբժիխում։ Huffington Post UK-ի աշխարհի ամենագեղեցիկ համալսարանների ցանկում Վրոցլավի գիտության և տեխնոլոգիայի համալսարանը լավագույն 15-յակում էր։
Ուսանողներ և անձնակազմ
Ներկայումս համալսարանը կրթում է գրեթե 28,000 ուսանողների գրեթե 50 բակալավրի, մագիստրոսի և ասպիրանտուրայի ծրագրերում։ Հիմնադրման օրվանից ամեն տարի շնորհվում է ավելի քան 4,000 աստիճան ավելի քան 80000 ուսանողների։ Համալսարանի աշխատակազմը բաղկացած է ավելի քան 2000 գիտական աշխատողներից և վարչակազմի ևս 2000 աշխատողներից։
Վարկանիշ
Համալսարանը բարձր է դասվում լեհական բուհերի ամենամյա վարկանիշային աղյուսակում։ 2006 և 2007 թվականներին անընդմեջ այն հայտարարվեց Լեհաստանի լավագույն տեխնիկական համալսարան, իսկ 2013 թվականին` 2-րդ լավագույնը։ «Որտե՞ղ սովորել» վարկանիշային աղյուսակում ժամանակակից տեխնոլոգիական խմբում (առարկաներ՝ ինֆորմատիկա, էլեկտրոնիկա, նյութերի գիտություն և ճարտարագիտություն) 1-ին հորիզոնականում էր։ 2012 թվականին Computerworld Magazine USA ամսագրի տեղեկատվական տեխնոլոգիայի ոլորտում թ-րդ լավագույնն էր տեխնոլոգիական համալսարանների ցանկում և 1-ինը՝ ամենանորարարական համալսրանների ցանկում։ 2015 թվականին այն բնապահպանական ճարտարագիտության ոլորտում զբաղեցրեց 1-ին հորիզոնականը՝ ըստ ներկայումս Լեհաստանի ամենահայտնի վարկանիշային կայքի՝ «Perspektywy»-ի ։
Համաձայն «QS World University» վարկանիշային աղյուսակի 2017/2018 թվականների տվյալների՝ այն ճարտարագիտության և ինֆորմատիկայի ոլորտի դասակարգմամբ 292-րդ հորիզոնականն է։ Այն նաև զբաղեցրել է առաջին եռյակը EAA դասակարգման աղյուսակում ընդհանուր առմամբ։
Պատմություն
Գիտության և տեխնոլոգիայի համալսարանը հիմնադրվել է 1910 թվականին գերմանացի գիտնականների և ինժեներների կողմից Գերմանական կայսրության կայսր Վիլհելմ Երկրորդի աջակցությամբ։ Այն հայտնի էր իր ձեռքբերումներով, նորարարությամբ և գյուտերով։
1945 թվականի մայիսին Ֆեստունգ Բրեսլաուն գրավեց Խորհրդային Միության Կարմիր բանակի կողմից, և Բրեսլաուի տեխնիկական համալսարանը քաղաքի հետ միասին հանձնվեց Լեհաստանի Ժողովրդական Հանրապետությանը։
Լեհաստանի Վրոցլավի տեխնոլոգիական համալսարանը հիմնադրվել է 1945 թվականի օգոստոսի 24-ին։ 27 պրոֆեսորներից բաղկացած մի խումբ, որոնք Lվովի համալսարանից և Լվովի տեխնոլոգիական հհամալսարանից էին, ժամանեցին Վրոցլավ և հիմնեցին լեհական գիտական հասարակությունը մասամբ կամ ամբողջությամբ ավերված Բրեսլաու շենքերում։ Առաջին դասախոսությունը տվել է Կազիմիրզ Իդասևսկին 1945 թվականի նոյեմբերի 15-ին։ Այդ օրվանից ի վեր այդ օրը նշվում է որպես Վրոցլավում գիտության օր։
1951 թվականին համալսարանը բաժանվեց երկու հաստատության։ Նորաստեղծ Վրոցլավի տեխնոլոգիական համալսարանի առաջին ռեկտորը Դիոնիզի Սմոլեսկին էր։ Այդ ժամանակվանից պոլիտեխնիկը արագ զարգացավ և ենթարկվեց կազմակերպչական բազմաթիվ փոփոխությունների։
Այսօր համալսարանի ուսանողները մասնակցում են մի քանի գիտական ծրագրերին, ինչպիսիք են SSETI ծրագիրը։
Կառուցվածք
Վրոցլավի գիտության և տեխնոլոգիայի համալսարանը ղեկավարվում է ռեկտորի և հինգ պրոռեկտորների կողմից՝ հետազոտությունների, կրթության, ուսանողների գործի, ընդհանուր գործերի և զարգացման։ Ռեկտորներն ու պրոռեկտորները, ինչպես նաև ֆակուլտետների դեկաններն ու տնօրեններն ընտրվում են աշխատակազմի կողմից հինգ տարի ժամկետով և կարող են վերընտրվել մեկ անգամ։ Համալսարանի ներսում բարձրագույն կառավարման մարմինը Սենատն է, որն բաղկացած է 75 անդամից`ռեկտոր, 5 պրոռեկտոր, 12 դեկան, 12 ուսանող և աշխատակազմի իրավասու 45 ներկայացուցիչ։
Գիտական ամսագրեր
1. Optica Applicata 2․ Material Science 3. Systems Science
Ուսանողական կազմակերպություններ
Ակտիվ կազմակերպություններ
Ծանոթագրություններ
8. http://www.huffingtonpost.co.uk/2013/07/11/worlds-most-beautiful-universities_n_3578402.html
Այոս Յորգիոս (Կիրենիայի շրջան)
Այոս Յորգիոս (Άγιος Γεώργιος, Karaoğlanoğlu), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 3745 մարդ ։
Ծանոթագրություններ
Կատեգորիա:Կիպրոսի գյուղեր
UNO (երգ, Little Big)
«UNO», ռուսական Little Big փանկ ռեյվ խմբի երգ, որը թողարկվել է 2020 թվականի մարտի 13-ին Warner Music Russia լեյբլում։
2020 թվականի մարտի 12-ին Առաջին ալիքի «Երեկոյան Ուրգանտ» ծրագրի ժամանակ կայացել է երգի պրեմիերան, որով Little Big-ը պետք է ելույթ ունենար այդ մրցույթում ։ Սակայն, 2020 թվականի մարտի 18-ին կազմակերպիչները հայտարարել են Եվրատեսիլ 2020 երգի մրցույթի չեղարկման մասին COVID-19 համավարակի պատճառով ։ Մրցույթը տեղափոխվել է 2021 թվական, որի համար երկրների ներկայացուցիչները պետք է նոր երգեր ձայնագրեն, քանի որ մրցույթի կաննոների համաձայն այս տարվա երգերը չեն կարող այլևս օգտագործվել։
Նախապատմություն
Ռուսաստանի ներկայացուցիչներին Եվրատեսիլ 2020 երգի մրցույթում հայտարարել են 2020 թվականի մարտի 2-ին «Վրեմյա» հեռուստահաղորդման ժամանակ ։
Երգը ձայնագրվել էր մինչև ներկայացուցիչների ընտրությանը։ Little Big խումբն ընտրել է երգն այն երգերից, որոնք արդեն ձայնագրված էին, սակայն դեռ չէին թողարկվել ։
2020 թվականի մարտի 7-ին համացանց է մտել Եվրատեսիլի համար ենթադրած երգի մի մասը ։
Գնահատականներ
Լրագրող Արմեն Գասպարյանը կարծում է, որ երգը չի դառնալու մրցույթի հաղթող, սակայն կարող է լինել Եվրատեսիլի «նկատելի համարներից» մեկը։ Գասպարյանը նաև նշել է, որ խմբին պետք է օգնի այն, որ նրանք արդեն հասցրել են հռչակ ձեռք բերել Ռուսաստանի սահմաններից դուրս, համեմատելով Little Big-ը Տատու խմբի հետ, որը ներկայացնում էր Ռուսաստանը Եվրատեսիլ 2003-ում և արդեն հայտնի էր արտասահմանում       ։
Ծանոթագրություններ
Կատեգորիա:2020 սինգլներ Կատեգորիա:Երգեր այբբենական կարգով Կատեգորիա:Սինգլներ այբբենական կարգով Կատեգորիա:Փոփ երգեր Կատեգորիա:Եվրատեսիլ երգի մրցույթի երգեր
Ալլա Գրաչովա
Կենսագրություն
Ավարտել է գետային տեխնիկումը։
Աշխատել է որպես կապիտանի օգնական` Կիևի գետային նավարկության նավի վրա (1946-1949 թվական)։
1956 թվականին ավարտել է Կիևի ճարտարագիտական ​​ինստիտուտի ճարտարապետա-շինարարական ֆակուլտետը։
1962 թվականից աշխատել է «Կիևնաուչֆիլմ» կինոստուդիայում` որպես նկարիչ-մուլտիպլիկատոր։
1966 թվականին որպես ռեժիսոր առաջին անգամ մասնակցել է «Արջուկը և գետակում ապրողը» անիմացիոն ֆիլմի ստեղծմանը։
Արտաքին հղումներ
Կատեգորիա:Խորհրդային կինոռեժիսորներ Կատեգորիա:Խորհրդային սցենարիստներ Կատեգորիա:Խորհրդային մուլտիպլիկատորներ
Սոլ Զենց
Սոլ Զենց (երբեմն՝ Սաուլ Զաենց, Զեյնց, Զենթց, Saul Zaentz, ), ամերիկացի կինոպրոդյուսեր և սցենարիստ, տարվա լավագույն ֆիլմի պրոդյուսերության համար «Օսկար» մրցանակի եռակի դափնեկիր (չհաշված Իրվինգ Թալբերգի անվան մրցանակը)։ Զենցը Middle-earth Enterprises ընկերության ղեկավարն է և Ջոն Ռոնալդ Ռուել Թոլքինի «Մատանիների տիրակալը» և «Հոբիթ» գրքերի կերպարների, անունների և անվանումների իրավունքների սեփականատերը, այս գրքերի բոլոր էկրանավորումների հիմնական կազմակերպիչներից մեկը։
Կենսագրություն
Ծնվել է Նյու Ջերսիում՝ Ռուսաստանից եկած հրեական ընտանիքում ։ Երկրորդ համաշխարհային պատերազմի մասնակից է։ Բանակից զորացրվելով՝ աշխատանքի է ընդունվել Fantasy Records ձայնագրման ընկերությունում, որը մասնագիտացված էր ջազում։ Այս բիզնեսում Զենցի աշխատանքի առավել նշանավոր իրադարձությունն է դարձել Creedence Clearwater Revival խմբի ստեղծումն ու առաջընթացը։ 1967 թվականին Զենցը գնել է ստուդիան։ 1970 թվականին ստուդիան ֆինանսական և հեղինակային հարցերով երկարատև դատական գործընթացի մեջ է մտել Ջոն Ֆոգերթիի հետ։ Զենցից նեղացած Ֆոգերթին իր ալբոմի մեջ է ներառել մի քանի երգ, որոնցում ուղղակի կամ ակնարկներով ծաղրել է Զենցին։ Սոլը Ֆոգերթիի դեմ դատարան հայց է ներկայացրել և ստացել է բարոյական փոխհատուցում։ Այս դեպքից հետո Զենցը թողել է երաժշտական բիզնեսը և վաճառել է Fantasy Records ընկերության իր բաժնեմասը։
1970-ական թվականների սկզբին Սոլը սկսել է զբաղվել ֆիլմերի պրոդյուսերությամբ։ Նրա պատկերները՝ «Թռիչք կկվի բնի վրայով» (1975), «Ամադեուս» (1984) և «Անգլիացի հիվանդը» (1996) որպես լավագույն ֆիլմեր երեք անգամ արժանացել են «Օսկար» և «Ոսկե գլոբուս» մրցանակների։ Նրա այլ պատկերներից են «Մատանիների տիրակալը» մուտֆիլմը («Սատուրն» մրցանակի անվանակարգ), «Գոյության անտանելի թեթևությունը» («Ոսկե գլոբուս» մրցանակի անվանակարգ),«Գոյայի ուրվականները» ֆիլմերը և այլն։
1970-ական թվականների սկզբին Զենցը ռեժիսոր Ջոն Բուրմենի հետ United Artists կինոընկերության համար մշակել է Ջոն Թոլքինի «Մատանիների տիրակալը» վեպի էկրանավորման սցենարը։ Աշխատանքի ընթացքում նա մոտիկից ծանոթացել է Թոլքինի և նրա ընտանիքի հետ։ Չնայած այդ ժամանակ ֆիլմը այդպես էլ չի նկարահանվել, Զենցը դարձել է Պրոֆեսորի ստեղծագործության մեծ երկրպագուն։ 1976 թվականին նա Թոլքինի որդիներից 15 միլիոն դոլարով գնել է ոչ միայն էկրանավորման, այլ նաև Միջերկրի անունների, անվանումների և այլ տարրերի օգտագործման իրավունքները, որոնք հիշատակվել են «Հոբիթ» և «Մատանիների տիրակալը» գրքերում։ Սոլը հիմնադրել է Tolkien Enterprises ընկերությունը (ավելի ուշ վերանվանվել է Middle-Earth Enterprises), որը կանգնած է «Հոբիթ» և «Մատանիների տիրակալը» գրքերի բոլոր էկրանավորումների և բեմական մարմնավորման հետևում։
Middle-Earth Enterprises ընկերությունն այսպես թե այնպես կապված է Թոլքինի մինչև 2017 թվականը ստեղծված էկրանավորումների հետ։ Ինքը՝ Զենցը, անմիջականորեն մասնակցել է միայն Ռալֆ Բակշիի ֆիլմի նկարահանումներին (1978)։ 2000-ական թվականներին New Line Cinema կինոընկերության նախաձեռնած էկրանավորումների շարքում 80-ամյա Զենցն իր տեղը զիջել է պրոդյուսեր Փիթեր Ջեքսոնին։ 2008 թվականին, երբ Ջեքսոնի և New Line Cinema ընկերության միջև առաջացել է ֆինանասական վեճ, որը վտանգի տակ է դրել «Հոբիթ։ Անսպասելի ճանապարհորդություն» (2009) ֆիլմի նկարահանումները, Զենցը բացահայտորեն աջակցել է Ջեքսոնին։ Նա հայտարարել է, որ համաձայն է ֆիլմի նկարահանմանը միայն Ջեքսոնի մասնակցության պայմանով, և եթե մինչև 2009 թվականի վերջը New Line Cinema ընկերությունը չկարգավորի իր հարաբերությունները ռեժիսորի հետ և չսկսկի նկարահանումները, Սոլը լիցենզիան հետ կկանչի և Ջեքսոնի հետ կսկսի փնտրել այլ ստուդիա։ Կոնֆլիկտը լուծվել է 2009 թվականին․ Ջեքսոնը ստացել է պրոդյուսերի աթոռը, իսկ Գիլյերմո դել Տորոն դարձել է ռեժիսոր։ Որոշ ժամանակ անց դել Տորոն լքել է նախագիծը և Փիթեր Ջեքսոնը կրկին զբաղեցրել է ռեժիսորի պաշտոնը։
Ամերուտ
Ամերուտ, լեռ Հայկական լեռնաշխարհում, Սյունիք աշխարհի Վայոց ձոր գավառում ։
Վայրա Վիկե-Ֆրեյբերգա
Վայրա Վիկե-Ֆրեյբերգա (Vaira Vīķe-Freiberga, ), լատվիացի պետական գործիչ, Լատվիայի Հանրապետության նախագահ՝ 1999 թվականի հուլիսի 8-ից մինչև 2007 թվականի հուլիսի 7-ը։ ՄԱԿ-ի գլխավոր քարտուղարի հատուկ ներկայացուցիչ, Եվրամիության երկարաժամկետ հեռանկարում փորձագետների խմբի փոխնախագահ, Նիզամի Գյանջավի միջազգային կենտրոնի միջազգային խորհրդի համանախագահ։
Կենսագրություն
Հայրը նավաստի Կարլիս Վիկիսն է (Kārlis Vīķis), մայրը Անեմարիա Վիկեն է (Annemarija Vīķe): Աղջիկների ծնվելուց մի քանի շաբաթ անց նրա հայրը մահանում է Ատլանտիկայում։ Ավելի ուշ մայրը կրկին ամուսնացել է նավաստի Էդգար Հերմանովիչի հետ (Edgars Hermanovičs):